Tajči Čekada djeluje na području kostimografije, dizajna i oblikovanja odjeće, performansa, fotografije i videa.
U periodu od 2004. do 2013. aktivno sudjeluje u radu MMC-a i Galerije O.K. često u osmišljavanju zajedničkih projekata u suradnji sa raznim umjetnicima, osobito na području performansa. Od početka rada redovno ostvaruje i razne angažirane, konceptualne i ili avangardne kolekcije koje uglavnom predstavlja na ne konvencionalnim modnim performansima i lokacijama. Dizajnira i izrađuje kostime za brojne koncertne nastupe i potrebe snimanja spotova raznih glazbenih skupina i samostalnih izvođača, za igrane filmove, razne predstave. U novije vrijeme ostvaruje i niz fotografskih projekata iako performans odnosno video prerformans posljednjih je godina primarno područje njezinog djelovanja.
Izlagala na mnogim skupnim i samostalnim izložbama u zemlji i inozemstvu.